સરકારને ઈરાન પર લગાવેલા અમેરિકી પ્રતિબંધો અને વેનેઝુએલા તરફથી તેલ ઉત્પાદનમાં કાપથી પેટ્રોલ-ડીઝલની વધેલી કિંમતો સંદર્ભે ઘરઆંગણે લોકોની અંદર પેદા થયેલા રોષને શાંત કરવામાં કદાચ સફળતા મળી હશે, પરંતુ અમેરિકાના ખાડી કિનારેથી તોફાન પેદા થશે તો એકવાર ફરી પેટ્રોલ-ડીઝલના ભાવમાં ભડકો થશે અને તેનો સામનો કરવાની સરકારી તૈયારી રાખવી પડશે. ગત વર્ષે સપ્ટેમ્બર-ઓક્ટોબર મહિનામાં પેટ્રોલ-ડીઝલના ભાવ આસમાને પહોંચ્યા હતા, જ્યારે ઓગસ્ટના અંત અને સપ્ટેમ્બરના શરૂઆતમાં હરિકેન હાર્વી અને ઈરમા ઝડપથી અમેરિકાના ખાડી તટ પર ટકરાયા હતા.